Šarūnas Datenis

Šarūnas Datenis (g. 1986 m. birželio 9 d. Vilniuje) – Lietuvos aktorius ir režisierius.

Biografija 
2005 m. baigęs Gabijos gimnaziją, vienerius metus studijavo automatikos specialybę Vilniaus Gedimino technikos universitete. 2006 m. įstojo į Lietuvos muzikos ir teatro akademiją mokytis aktorinio meistriškumo (specializacija – lėlininkas; bakalauro kurso vadovai – Algirdas Latėnas ir Gediminas Storpirštis, magistro – Algirdas Mikutis). 2012 m. apsigynė magistro diplomą. Nuo 2010 m. dirba Vilniaus „Lėlės“ teatre. Jis taip pat sukūrė vaidmenų televizijoje, kine, režisavo spektaklius ir vaidino Menų spaustuvėje, Lietuvos rusų dramos teatre, Valstybiniame Jaunimo teatre ir kitur.

Žmona – Severija, sūnus – Dovydas.

Vaidmenys

Vaidmenys teatre 
 2009 m. Įvairūs veikėjai. K. I. Galčinskis. Žaliojo žąsinėlio teatras. Rež. ir dail. A. Mikutis.
 2010 m. Karalius Jonas. Privati valda (pagal M. Martinaičio pjesę „Avinėlio teismas“). Rež. ir dail. V. Mazūras.
 2010 m. Artistas. Šeksrysap, t. y. Šekspyras (pagal W. Shakespeare‘o sonetus). Rež. J. Čižauskaitė.
 2010 m. Tebaldas. Vardan tos (pagal W. Shakespeare'o „Romeo ir Džiuljetą“). Rež. A. Jalianiauskas.
 2010 m. Įvairūs vaidmenys. J. Marcinkevičius. Grybų karas. Rež. A. Mikutis.
 2011 m. Artistas. Pagal Jurgį ir kepurė (pagal Kazio Borutos knygą „Jurgio Paketurio klajonės“). Rež. J. Čižauskaitė.
 2011 m. Įvairūs vaidmenys. V. Mazūras, D. Čepauskaitė. Jūratė ir KasTautas. Rež. ir dil. V. Mazūras.
 2011 m. Atlikėjas. Meteo (pagal R. Bradbury noveles). Rež. A. I. Brašinskaja.
 2012 m. Markizas de Karaba. Batuotas katinas. Rež. A. Mikutis.
 2013 m. Kajus. N. Indriūnaitė. Sniego karalienė (pagal H. Ch. Anderseno pasaką). Rež. N. Indriūnaitė.,
 2014 m. Natanielis. E. T. A. Hoffmannas. Smėlio žmogus. Rež. G. Radvilavičiūtė.
 2015 m. Kolka Pankinas. Apie tai, kaip Kolka Pankinas skrido į Braziliją, o Marčius Nepankinas niekuo netikėjo, arba ga-ra-rar (pagal D. Charmsą). Rež. O. Lapina.
 2018 m. Pa Ubu, kiti vaidmenys. Karalius Ubu (pagal A. Jarry pjesę). Adaptacijos aut., rež. ir dail. N. Tranter.

Vaidmenys kine 
 2009 m. Duburys. Rež. Gytis Lukšas.
 2010 m. Senelis. Rež. Andrius Paškevičius.
 2012 m. Miegančių drugelių tvirtovė. Rež. Algimantas Puipa.
 2012 m. Režisierius. Koma. Rež. Gerry Pavloff.
 2016 m. Vėjas. Troleibuso žmogus. Rež. Jonas Trukanas.
 2018 m. Partizanas Garbanius. Pelėdų kalnas. Rež. Audrius Juzėnas.
 2019 m. Giedrius. Pasmerkti. Kauno romanas. Rež. Ramūnas Rudokas.

Vaidmenys televizijoje 
 2011 m. Ivanas. I cerchi nell'acqua. Rež. Umberto Marino.
 2013 m. Vitalijus. Moterų laimė. Rež. Algirdas Gradauskas.
 2014 m. Vaikinas. The Assets.
 2019 m. Kareivis. Černobylis. Rež. Johan Renck.

Sukurti spektakliai 
 2015 m. Scenarijaus autorius ir režisierius. Evoliucija. 
 2016 m. Režisierius. Čia buvo/čia nėra.
 2018 m. Scenarijaus autorius ir režisierius. Pinokis (C. Collodi apysakos motyvais).
 2019 m. Režisierius. Kaime nėra Wi-fi (pagal Danguolės Kandrotienės knygą).
 2020 m. Režisierius. Čipolinas (Pagal Gianni Rodari pasaką „Čipolino nuotykiai“).

Apdovanojimai 
 2012 m. Auksinis scenos kryžius už spektaklį „Meteo“ lėlių ir objektų teatro kategorijoje.
 2012 m. Profesionalių teatrų festivalio „Vaidiname žemdirbiams” Rokiškyje prizas „Perspektyviausi festivalio aktoriai” už vaidmenis spektaklyje „Jūratė ir KasTautas”
 2012 m. Auksinis scenos kryžius už spektaklį „Gaidelis pinigautojas“ jaunojo meninininko kategorijoje.
 2014 m. Tarptautinio lėlių teatrų festivalio „Lėlės prie Nemuno” Gardine apdovanojimas „Geriausias festivalio kompozitorius” už muziką spektakliui „Meteo”.

Nuorodos 
 IMDB profilis

Šaltiniai 

Lietuvos aktoriai
Lietuvos teatro režisieriai